Щхьэгуэш Адэлбий: «Урысей зэкъуэтым» къалэнышхуэ къыпэщытщ
2016 гъэм жэпуэгъуэм и 5-м Урысей Федерацэм и
Президент Путин Владимир Къэрал Думэм и
ебланэ хэхыгъуэм и япэ сессиер къызэIуихащ
«Псэуныгъэм пыщIа Iуэхухэм я мыхьэнэм, егъэджэныгъэм, узыншагъэр хъумэным, псэупIэм и IэнатIэр егъэфIэкIуэным нэхъыбэу теухуауэ щытащ сессиер къыщызэIуихым Президентым жиIахэр. Къэралым и Iэтащхьэм депутатхэм ягу къигъэкIыжащ цIыхухэм я Iуэхур дэгъэкIыныр дэтхэнэ партми и къалэн нэхъыщхьэу зэрыщытыр икIи урысей парламентаризмэм нэрылъагъуу зэрызиужьыр къыхигъэщри, хэхыгъуэ блэкIам хэта депутатхэр тэмэму зэрылэжьам папщIэ фIыщIэ яхуищIащ», — къыджиIащ Щхьэгуэш Адэл-бий.
Къэрал Думэм и депутатым зэрыжиIамкIэ, иджырей хэхыгъуэм хэтхэм я зэхуэдитIыр зы мандаткIэ Iэ щаIэт округхэм щыхахащ, абы къыхэкIыу ар цIыхухэм нэхъ япэгъунэгъуу щытынущ. Къэралым и дежкIэ къызэрымыкIуэу щыт мы зэманым «Урысей зэкъуэт» партым къыгуроIуэ цIыхубэм къыхуащIа дзыхьым жэуаплыныгъэшхуи зэрыпылъыр.
Печонов Владилен.
